9. การจัดการ

  9.1 โครงสร้างการจัดการของบริษัท

  คณะกรรมการ

  โครงสร้างกรรมการบริษัทประกอบด้วยคณะกรรมการจำนวน 3 ชุด ได้แก่ คณะกรรมการบริษัท
  คณะกรรมการบริหาร และคณะกรรมการตรวจสอบ

  (1) คณะกรรมการบริษัท

  รายชื่อคณะกรรมการบริษัท

  ณ วันที่ 28 กุมภาพันธ์ 2545 คณะกรรมการบริษัท ประกอบด้วยกรรมการจำนวน 10 คน ดังนี้

  --------------------------------- -------------------------------------
  1. นายไพบูลย์ ลิมปพยอม^(/1)          ประธานกรรมการ

  2. นายบุญคลี ปลั่งศิริ^(/1)             กรรมการ

  3. นายสมประสงค์ บุญยะชัย^(/1)        กรรมการ

  4. นางศิริเพ็ญ สีตสุวรรณ^(/1)          กรรมการ

  5. นายลัม ฮอน ฟาย                  กรรมการ

  6. นายเชา วิง เคียง ลูคัส             กรรมการ

  7. นางทัศนีย์ มโนรถ                  กรรมการ

  8. นายศุภเดช พูนพิพัฒน์                ประธานกรรมการตรวจสอบ

  9. นายอรุณ เชิดบุญชาติ                กรรมการตรวจสอบ

  10. นางชรินทร วงศ์ภูธร               กรรมการตรวจสอบ
  --------------------------------- -------------------------------------

  ^(/1) กรรมการผู้มีอำนาจลงนามผูกพันบริษัท

  ขอบเขตอำนาจหน้าที่ของคณะกรรมการบริษัท

  1. ให้คณะกรรมการมีอำนาจกำหนด และแก้ไขเปลี่ยนแปลงชื่อกรรมการซึ่งมีอำนาจลงนาม
  ผูกพันบริษัทได้

  2. คณะกรรมการต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทตลอดจนมติที่ประชุมผู้ถือหุ้น
  เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
  เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำ รายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฏเกณฑ์ของตลาดหลัก-ทรัพย์แห่งประเทศไทย
  หรือตามที่หน่วยงานราชการอื่นๆ กำหนด เป็นต้น

  3. คณะกรรมการอาจแต่งตั้งบุคคลอื่นใดให้ดำเนินกิจการของบริษัท
  ภายใต้การควบคุมของคณะกรรมการ หรืออาจมอบอำนาจเพื่อให้บุคคลดังกล่าวมีอำนาจ
  ตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
  ซึ่งคณะกรรมการอาจยกเลิก เพิกถอนเปลี่ยนแปลงหรือแก้ไขอำนาจนั้นๆ ได้

  ทั้งนี้คณะกรรมการบริษัทได้มอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร

  ทั้งนี้การมอบอำนาจดังกล่าวต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์ อื่นใด
  (ตามข้อบังคับของบริษัทและตามที่สำนักงาน ก.ล.ต. ประกาศกำหนด) ทำกับบริษัทหรือบริษัทย่อย
  ยกเว้นเป็นการอนุมัติที่เกี่ยวข้องกับการจัดการภายในของบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

  (2) คณะกรรมการบริหาร

  รายชื่อคณะกรรมการบริหาร

  ณ วันที่ 28 กุมภาพันธ์ 2545 คณะกรรมการบริหาร ประกอบด้วยกรรมการจำนวน 5 คน ดังนี้

  -------------------------------- --------------------------------------
  1. นายสมประสงค์ บุญยะชัย            ประธานกรรมการบริหาร

  2. ดร. ดำรงค์ เกษมเศรษฐ์           กรรมการบริหาร

  3. นายอารักษ์ ชลธาร์นนท์             กรรมการบริหาร

  4. นางศิริเพ็ญ สีตสุวรรณ              กรรมการบริหาร

  5. นายเชา วิง เคียง ลูคัส            กรรมการบริหาร
  -------------------------------- --------------------------------------

  ขอบเขตอำนาจหน้าที่ของคณะกรรมการบริหาร

  1. กำหนดนโยบาย ทิศทาง กลยุทธ์ และโครงสร้างการบริหารงาน
  หลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพทางเศรษฐกิจ
  และการแข่งขันที่ได้กำหนดและแถลงไว้ต่อผู้ถือหุ้น เพื่อเสนอให้คณะกรรมการบริษัทเห็นชอบ

  2. กำหนดแผนธุรกิจ งบประมาณ และอำนาจการบริหารต่างๆ ของบริษัทที่กำหนด
  เพื่อเสนอให้คณะกรรมการบริษัทเห็นชอบ

  3. ตรวจสอบ ติดตามการดำเนินนโยบาย และแนวทางบริหารงานด้านต่างๆ
  ของบริษัทที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

  4. ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

  5. พิจารณาโครงการลงทุนขนาดใหญ่ของบริษัทที่กำหนด

  6. ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

  7.
  คณะกรรมการบริหารอาจมอบอำนาจช่วงให้บุคคลใดบุคคลหนึ่งมีอำนาจในการดำเนินการในเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็นสมควรก็ได้
  โดยการมอบอำนาจดังกล่าวไม่รวมถึงการมอบอำนาจให้บุคคลดังกล่าวสามารถอนุมัติการทำรายการที่ตนหรือบุคคลที่อาจมีความขัดแย้ง
  มีส่วนได้เสียหรืออาจมีความขัดแย้งทางผลประโยชน์อื่นใด
  (ตามข้อบังคับของบริษัทและตามที่สำนักงาน กลต. ประกาศกำหนด) ทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่
  คณะกรรมการบริษัทพิจารณาอนุมัติไว้

  อำนาจในการอนุมัติการดำเนินการทางการเงิน

  ให้คณะกรรมการบริหารของบริษัทมีอำนาจในการอนุมัติการดำเนินการทางการเงินในวงเงิน
  ไม่เกิน 800 ล้านบาท โดยอำนาจอนุมัติทางการเงินดังกล่าวจะรวมถึง การอนุมัติค่าใช้จ่ายต่างๆ
  ในการดำเนินการตามปกติธุรกิจ เงินลงทุนในโครงการ (Investment)
  การลงทุนในสินทรัพย์ฝ่ายทุน (Capital Expenditure) หรือสินทรัพย์ถาวร การกู้ยืมเงิน
  การให้กู้ยืมเงิน การจัดหา วงเงินสินเชื่อ หรือการออกตราสารหนี้รวมถึงการให้หลักประกัน
  การค้ำประกันเงินกู้หรือสินเชื่อ เป็นต้น
  ยกเว้นการดำเนินการด้านการเงินการธนาคารของคณะกรรมการบริหารเฉพาะด้านการฝากเงิน
  การกู้เงิน การจัดทำเครื่องมือบริหารความเสี่ยงของอัตราแลกเปลี่ยนและอัตราดอกเบี้ย
  มีอำนาจในวงเงินไม่เกิน 2,500 ล้านบาท

  ทั้งนี้ให้คณะกรรมการบริหารอาจมอบอำนาจช่วงให้พนักงานระดับบริหารของบริษัทมีอำนาจอนุมัติทางการเงินเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็น
  สมควรก็ได้

  ทั้งนี้การอนุมัติรายการดังกล่าวต้องไม่มีลักษณะเป็นอนุมัติที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด
  (ตามข้อบังคับของบริษัทและตามที่สำนักงาน ก.ล.ต. ประกาศกำหนด) ทำกับบริษัทหรือบริษัทย่อย
  ยกเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

  (3) คณะกรรมการตรวจสอบ

  รายชื่อคณะกรรมการตรวจสอบ

  ณ วันที่ 28 กุมภาพันธ์ 2544 คณะกรรมการตรวจสอบ ประกอบด้วยกรรมการจำนวน 3 ท่านดังนี้

  ---------------------------------- ------------------------------------
  1. นายศุภเดช พูนพิพัฒน์                 ประธานคณะกรรมการตรวจสอบ

  2. นายอรุณ เชิดบุญชาติ                 กรรมการตรวจสอบ

  3. นางชรินทร วงศ์ภูธร                 กรรมการตรวจสอบ
  ---------------------------------- ------------------------------------

  ขอบเขตอำนาจหน้าที่ของคณะกรรมการตรวจสอบ

  1. ให้คณะกรรมการตรวจสอบมีหน้าที่กำกับดูแลการดำเนินงานของบริษัท
  ให้เกิดความชัดเจนในด้านการบริหารงานด้านความซื่อสัตย์สุจริต
  และความรับผิดชอบของกรรมการบริหารหรือผู้บริหาร อันจะพึงมีต่อผู้ถือหุ้นของบริษัท
  ตลอดจนดำเนินการให้เป็นที่มั่นใจว่ากรรมการบริหาร
  และผู้บริหารของบริษัทได้บริหารกิจการตามนโยบายของคณะกรรมการบริษัท
  อย่างถูกต้องครบถ้วนและมีมาตรฐาน

  2. ให้คณะกรรมการตรวจสอบมีหน้าที่
  และความรับผิดชอบในภาระกิจที่ได้รับมอบหมายจากกรรมการบริษัท ดังต่อไปนี้

  2.1 ดูแลกระบวนการจัดทำและการเปิดเผยข้อมูลในรายงานทางการเงินของบริษัท
  และบริษัทย่อยให้มีความถูกต้อง ครบถ้วนเป็นที่เชื่อถือได้ โดยการประสานงานกับผู้สอบบัญชีบริษัท
  และผู้บริหารที่รับผิดชอบจัดทำรายงานทางการเงินทั้งรายไตรมาสและ
  ประจำปี

  2.2 ดูแลให้บริษัทมีระบบการตรวจสอบและการควบคุมภายในที่เหมาะสมและมีประสิทธิภาพ
  โดยสอบทานร่วมกับผู้ตรวจสอบอิสระภายนอกและผู้ตรวจสอบภายในถึงความเพียงพอของระบบการตรวจสอบและการควบคุมภายในของบริษัท

  2.3 ดูแลไม่ให้เกิดความขัดแย้งทางผลประโยชน์ โดยการสอบทานการทำรายการระหว่างบริษัท
  หรือบริษัทย่อยกับบุคคลที่เกี่ยวโยงกัน

  2.4 ดูแลให้บริษัทปฏิบัติตามกฎระเบียบหรือข้อกำหนดของตลาดหลักทรัพย์แห่งประเทศไทย
  และกฎหมายอื่นๆ ที่เกี่ยวข้อง

  2.5 สอบทานหลักฐานการไต่สวนภายใน
  เมื่อมีข้อสงสัยหรือสันนิษฐานว่าอาจมีการทุจริตหรือมีสิ่งผิดปกติหรือมีความบกพร่องสำคัญในระบบการควบคุมภายใน
  และนำเสนอคณะกรรมการบริษัท พิจารณาต่อไป

  2.6 สั่งการและสอบทานหลักฐานหากมีข้อสงสัยว่า อาจมีการฝ่าฝืนกฎหมายหรือ
  ข้อกำหนดใดๆ ของตลาดหลักทรัพย์
  ซึ่งมีหรืออาจมีผลกระทบต่อฐานะการเงินและผลการดำเนินงานของบริษัทอย่างมีนัยสำคัญ

  2.7 พิจารณาทบทวนแผนงานการตรวจสอบประจำปีของสำนักตรวจสอบภายใน

  2.8 พิจารณาผลการตรวจสอบ และข้อเสนอแนะของผู้สอบบัญชี และสำนักตรวจสอบ
  ภายในรวมทั้งติดตามผลการดำเนินการตามข้อเสนอแนะดังกล่าว

  2.9 เสนอแนะให้ผู้สอบบัญชีสอบทาน หรือตรวจสอบรายการใดๆ
  ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัท และบริษัทย่อยได้

  2.10 กำหนดสาระสำคัญในการพิจารณาแต่งตั้งผู้สอบบัญชี และค่าสอบบัญชีบริษัทประจำปี
  ต่อคณะกรรมการบริษัท เพื่อประกอบความเห็นต่อที่ประชุมผู้ถือหุ้น

  2.11 เมื่อสิ้นสุดปีการเงิน ให้คณะกรรมการตรวจสอบจัดทำ รายงานคณะกรรมการ
  ตรวจสอบและเปิดเผยไว้ในรายงานประจำปีของบริษัท
  ซึ่งรายงานดังกล่าวให้ลงนามโดยประธานคณะกรรมการตรวจสอบ

  2.12 คณะกรรมการตรวจสอบมีอำนาจเชิญกรรมการบริหาร
  ผู้บริหารหรือผู้ที่เกี่ยวข้องมาให้ถ้อยคำ หรือข้อมูลอันเป็นประโยชน์
  หรือเข้าร่วมประชุมตลอดจนสามารถเชิญ
  นักกฎหมาย หรือผู้สอบบัญชี หรือผู้ตรวจสอบภายในเข้าร่วมประชุมคณะกรรมการตรวจสอบได้

2.13 ภาระกิจอื่นๆ ตามที่คณะกรรมการบริษัท กำหนดหรือมอบหมาย

  (4) คณะผู้บริหาร

  โครงสร้างการบริหารของบริษัท ณ วันที่ 28 กุมภาพันธ์ 2545 มีดังต่อไปนี้

  ------------------------------ ----------------------------------------
  1. นายสมประสงค์ บุญยะชัย          ประธานกรรมการบริหาร

  2. นายลัม ฮอน ฟาย               รองประธานกรรมการบริหาร

  3. นางสาวยิ่งลักษณ์ ชินวัตร          รองกรรมการผู้อำนวยการอาวุโส
                                 สายงานวางแผนธุรกิจ

  4. นายทรงศักดิ์ เปรมสุข            รองกรรมการผู้อำนวยการ สายงานการตลาด

  5. นายวลัญช์ นรเศรษฐ์ภักดิ์          รักษาการรองกรรมการผู้อำนวยการ
                                 สายงานปฏิบัติการด้านบริการ

  6. นายพงษ์อมร นิ่มพูลสวัสดิ์          ผู้ช่วยกรรมการผู้อำนวยการ ส่วนงานบัญชีและการเงิน
  ------------------------------ ----------------------------------------

  ณ วันที่ 28 กุมภาพันธ์ 2545 เลขานุการบริษัท ได้แก่ นายวิวัฒน์ สงสะเสน

  9.2 การสรรหากรรมการ

  บริษัทได้กำหนดแนวทางการสรรหาและแต่งตั้งกรรมการบริษัท ดังนี้

  (1) ในการประชุมสามัญประจำปีทุกครั้ง กรรมการต้องลาออกจากตำแหน่ง 1 ใน 3
  ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน 1
  ใน 3 กรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
  ให้ใช้วิธี
  จับฉลากกันว่าผู้ใดจะออก ส่วนปีหลังๆ ต่อไป ให้กรรมการคนที่อยู่ในตำแหน่งนานที่สุดนั้นเป็น
  ผู้ออกจากตำแหน่ง กรรมการที่จะออกตามวาระนี้อาจเลือกเข้ามาดำรงตำแหน่งใหม่ก็ได้

  (2) ในกรณีที่ตำแหน่งกรรมการว่างลง
  เพราะเหตุอื่นนอกจากถึงคราวออกตามวาระให้คณะกรรมการเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา
  68 แห่งพระราชบัญญัติบริษัทมหาชนจำกัด พ.ศ.2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทน
  ดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

  อย่างไรก็ดีบริษัทไม่มีการจัดตั้งคณะกรรมการสรรหากรรมการ (Nominating Committee)
  ทั้งนี้กำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการที่กำหนดอยู่ในข้อบังคับของบริษัท

  ตามที่สัญญาอนุญาตให้ดำเนินกิจการบริการโทรศัพท์เคลื่อนที่ระหว่างบริษัทและ ทศท.
  ระบุให้ตัวแทนของ ทศท. เข้าเป็นกรรมการของบริษัท 1 คน
  และตามเงื่อนไขในข้อตกลงระหว่างผู้ถือหุ้นรายใหญ่ ซึ่งได้แก่บริษัท ชิน คอร์ปอเรชั่น จำกัด
  (มหาชน) (SHIN) และ Singapore Telecom International Private Limited
  (STI) ที่ระบุให้ SHIN แต่งตั้งกรรมการได้ 4 คน และ STI แต่งตั้งกรรมการได้ 2 คน
  ส่งผลให้ ณ วันที่ 28 กุมภาพันธ์ 2545 คณะกรรมการของบริษัท ประกอบด้วย 10 คน ดังนี้

  ------------------------------- ---------------------------------------
  1. นายไพบูลย์ ลิมปพยอม             ตัวแทนของ SHIN

  2. นายบุญคลี ปลั่งศิริ                ตัวแทนของ SHIN

  3. นายสมประสงค์ บุญยะชัย           ตัวแทนของ SHIN

  4. นางศิริเพ็ญ สีตสุวรรณ             ตัวแทนของ SHIN

  5. นางทัศนีย์ มโนรถ                ตัวแทนของ ทศท.

  6. นายลัม ฮอน ฟาย                ตัวแทนของ SingTel

  7. นายเชา วิง เคียง ลูคัส           ตัวแทนของ SingTel

  8. นายศุภเดช พูนพิพัฒน์              ประธานกรรมการตรวจสอบ

  9. นายอรุณ เชิดบุญชาติ              กรรมการตรวจสอบ

  10. นางชรินทร วงศ์ภูธร             กรรมการตรวจสอบ
  ------------------------------- ---------------------------------------

  9.3 ค่าตอบแทนผู้บริหาร

  (1) ค่าตอบแทนรวมคณะกรรมการบริษัท จำนวน 5 ราย สำหรับงวดสิ้นสุดวันที่ 31 ธันวาคม
  2544 เท่ากับ 9.68 ล้านบาท เป็นการจ่ายให้กับประธานกรรมการ กรรมการตรวจสอบ
  และกรรมการตัวแทนของ ทศท.

  * ค่าตอบแทน ประกอบด้วย เงินเดือน กองทุนสำรองเลี้ยงชีพ โบนัส และเบี้ยประชุม
  (ค่าตอบแทนนี้ไม่รวมค่าตอบแทนที่จ่ายให้กรรมการที่เป็นตัวแทนจาก SHIN จำนวน 3 ท่าน
  ซึ่งได้รับค่าตอบแทนจาก SHIN โดยตรง)

  (2) ค่าตอบแทนรวมของคณะผู้บริหารจำนวน 4 ราย สำหรับงวดสิ้นสุดวันที่ 31 ธันวาคม 2544
  เท่ากับ 35.36 ล้านบาท

  * ค่าตอบแทน ประกอบด้วย เงินเดือน โบนัส และกองทุนสำรองเลี้ยงชีพ และผลตอบแทนอื่นๆ
  คณะผู้บริหาร หมายถึง กรรมการบริหารและผู้บริหารของบริษัท
  โดยค่าตอบแทนดังกล่าวของคณะผู้บริหารไม่รวมค่าตอบแทนของประธานกรรมการบริหาร
  ซึ่งรับค่าตอบแทนจาก SHIN และผู้ช่วยกรรมการผู้อำนวยการ ส่วนงานบัญชีและการเงิน

  9.4 การกำกับดูแลกิจการ

  ตามที่ประชุมคณะกรรมการ ครั้งที่ 2/2545 วันที่ 28 กุมภาพันธ์ 2545 โดยมีกรรมการตรวจสอบ
  และกรรมการอิสระเข้าร่วม โดยได้ประเมินความเพียงพอของการกำกับดูแลกิจการ เกี่ยวกับ 7
  องค์ประกอบ ได้แก่ องค์ประกอบของคณะกรรมการ บทบาท หน้าที่
  และความรับผิดชอบของคณะกรรมการ การแต่งตั้งกรรมการและคณะกรรมการตรวจสอบ
  การดำรงตำแหน่งกรรมการ ค่าตอบแทนกรรมการ การประชุมคณะกรรมการและผู้ถือหุ้น
  และการรายงานข้อมูล โดยสรุปได้ว่า บริษัทมีการกำกับดูแลกิจการที่ดี อย่างเหมาะสม เพียงพอ

  บริษัทได้ให้ความสำคัญในด้านการกำกับดูแลกิจการที่ดี
  โดยคณะกรรมการบริษัทได้ปฏิบัติตามแนวทางของข้อพึงปฏิบัติที่ดีสำหรับกรรมการบริษัทจดทะเบียน
  ( Code of Best Practice ) ของตลาดหลัก-ทรัพย์แห่งประเทศไทย
  ได้กำหนดข้อบังคับที่พนักงานต้องถือปฏิบัติ กำหนดจรรยาบรรณของบริษัท ( Code of Conduct
  ) ใช้ค่านิยมในการทำงานแบบเดียวกัน ( Value ) การจัดให้มีระบบการบริหารความเสี่ยง
  รวมทั้งให้มีการเปิดเผยข้อมูลอย่างเพียงพอตามกฎเกณฑ์ของตลาดหลักทรัพย์แห่งประเทศไทย

  9.5 การดูแลเรื่องการใช้ข้อมูลภายใน

  บริษัทให้ความสำคัญอย่างยิ่งเกี่ยวกับการดูแลเรื่องการใช้ข้อมูลภายใน โดย
  จรรยาบรรณของบริษัท (Code of Conduct)
  ได้กำหนดแนวทางเพื่อให้ผู้บริหารและพนักงานทุกระดับยึดถือและนำไปปฏิบัติเกี่ยวกับ
  “การใช้ข้อมูลภายในเพื่อประโยชน์ของตนเองหรือผู้อื่น” ซึ่งระบุว่า
  ผู้บริหารและพนักงานทุกระดับต้องไม่ใช้ข้อมูลภายใน (Insider Information)
  ของบริษัทที่มีสาระสำคัญและยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น เช่น
  การนำข้อมูลการเข้าซื้อกิจการของบริษัทเพื่อประโยชน์ในการซื้อหรือขายหลักทรัพย์ของบริษัท
  โดยกำหนดว่า
  หากมีการกระทำดังกล่าวเกิดขึ้นให้ถือว่าเป็นความผิดร้ายแรงและถูกลงโทษทางวินัย

  ในจรรยาบรรณของบริษัทยังได้กำหนดให้ผู้บริหารและพนักงานซึ่งอยู่ในหน่วยงานที่ทราบข้อมูลภายใน
  หลีกเลี่ยงหรืองดการซื้อขายหลักทรัพย์ของบริษัทในช่วงระยะเวลา 1 เดือน
  ก่อนการเปิดเผยงบการเงินให้แก่สาธารณชน

  นอกจากนี้ผู้บริหารของบริษัทมีหน้าที่จัดทำรายงานการถือหลักทรัพย์
  และรายงานการเปลี่ยนแปลงการถือหลักทรัพย์ของบริษัทของตน คู่สมรส
  และบุตรที่ยังไม่บรรลุนิติภาวะ
  ตามแบบและภายในเวลาที่กำหนดในข้อบังคับว่าด้วยการรายงานการถือหลักทรัพย์
  และกำหนดให้ผู้บริหารส่งสำเนารายงานดังกล่าวให้บริษัทในวันเดียวกับวันที่รายงานต่อสำนักงานคณะกรรมการ
  ก.ล.ต. และตลาดหลักทรัพย์แห่งประเทศไทย

  9.6 บุคลากร

  ณ วันที่ 31 ธันวาคม 2544 บริษัทมีพนักงานทั้งสิ้น 2,858 คน โดยแบ่งตามสายงานหลักได้ดังนี้

  -------------------------------------- --------------------------------
  สายงานหลัก                              จำนวนพนักงาน

  1. วิศวกรรม                             752

  2. ปฏิบัติการด้านบริการ                     1,065

  3. การตลาด                             191

  4. วางแผนธรุกิจ                          24

  5. การเงินและการบัญชี                     134

  6. สนับสนุนระบบสารสนเทศ                  195

  7. สนับสนุน                              187

  8. สำนักบริหารส่วนภูมิภาค – ภาคเหนือ         201

  9. สำนักบริหารส่วนภูมิภาค – ภาคตะวันออก      109
  -------------------------------------- --------------------------------

  บริษัทมีนโยบายที่จะควบรวมพนักงานของ DPC เข้ามาเป็นส่วนหนึ่งของบริษัท
  โดยเน้นที่สายงานหลักเช่น สายงานด้านวิศวกรรมเพื่อให้ทั้งบริษัท และ DPC
  ได้รับประโยชน์จากการวางแผนขยายเครือข่ายร่วมกันอย่างเต็มที่
  นอกจากนั้นบริษัทยังมีนโยบายรวมฝ่ายการตลาด และปฏิบัติงานด้านการบริการ
  เพื่อเพิ่มประสิทธิภาพในการวางแผนการตลาดและการให้บริการทั้งก่อนและหลังการขายของผู้ใช้บริการโทรศัพท์เคลื่อนที่ทั้งสองระบบให้มากขึ้น

  9.7 นโยบายการพัฒนาพนักงาน

  บริษัทจัดให้มีการอบรมและพัฒนาพนักงานทุกคนจากทุกฝ่ายอย่างสม่ำเสมอ
  เพื่อให้ทั้งองค์กรร่วมสร้างศักยภาพไปพร้อมๆ กัน โดยมีฝ่ายพัฒนาทรัพยากรบุคคลรับผิดชอบดูแล
  ลักษณะการฝึกอบรมแบ่งได้เป็น 3 ประเภท ได้แก่

  1. Corporate Introduction เป็นหลักสูตรฝึกอบรมให้แก่พนักงานทั่วทั้งองค์กร เช่น
  หลักสูตร We are AIS, The AIS Way for Corporate

  2. Functional Training เป็นหลักสูตรฝึกอบรมเฉพาะตามสายงานหรือความรับผิดชอบ เช่น
  Leading the Service Team หรือ English for Customer Services

  3. Management Training เป็นหลักสูตรฝึกอบรมพนักงานระดับผู้บริหาร เช่น Problem
  Solving and Decision Making, First Line Manager และ Internet for
  Executives เป็นต้น